Lege mai aspră pentru agresorii sexuali. Ce prevede modificarea din Codul Penal.
Noile prevederi majorează pedepsele pentru faptele de viol și act sexual cu un minor. Aceste infracțiuni vor deveni imprescriptibile.
O lege care modifică Codul penal, promulgată zilele trecute de Iohannis, intră azi în vigoare. În principiu, noile prevederi majorează pedepsele pentru faptele de viol și act sexual cu un minor. În plus, aceste infracțiuni vor deveni imprescriptibile. Totuși, modificarea unui articol ar face Codul penal mai favorabil pentru inculpații infracțiunilor de trafic de minori și pornografie infantile.Azi intră o nouă lege în vigoare. Ne așteptam ca actul normativ să aducă pedepse mai aspre pentru agresorii sexuali.Ciudat este că modificarea articolului din Codul penal pare să îi favorizeze pe cei care au făcut trafic de minori sau cei acuzați de pornografie infantilă."Legea, în ansamblu său, este foarte benefică României și în special victimelor infracțiunilor sexuale. Din păcate, în mod netransparent și nejustificat, această lege elimină din textul Codului Penal o prevedere introdusă cu foarte mare greutate în perioada guvernului tehocrat în 2016. Acea prevedere traspune, de fapt, prevederi ale Uniunii Europene privind exploatarea sexuală a copiilor. Practic, perioada de prescripție a răspunderii penale se reduce. În situația în care victimele pornografiei infantile sau cele ale traficului de persoane, în speță traficul de minori, directiva UE solicita ca termenul de prescripție a răspunderii penală, adică perioada în care o persoană poate fi condamnată pentru aceste fapte, să nu curgă de la momentul comiterii faptei, ci de la momentul la care victima a împlinit vârsta de 18 ani", a declarat Silvia Tabușcă, reprezentantul unui ONG care vine în ajutorul victimelor.Care ar fi efectele pe termen scurt ale acestei modificări"Pe termen scurt este posibil ca anumite dosare să atingă această limită a prescrierii penale și să fie închise, iar cei care au săvârșit fapte să nu fie condamnați. Pe noi ne-a dezamăgit foarte tare atitudinea președintelui, deoarece noi încă din data de 13 octombrie am solicitat administrației prezidențiale să nu fie promulgată această lege și să fie întoarsă în Parlament pentru a fi modificată această eroare materială, deoarece nu reprezintă voința legiuitorului pentru că nu este reglementată în mod transparent în expunerea de motive a legii respective. Din păcate este foarte dificil. Legea permite suspendarea efectelor aplicării legii în termen de 30 de zile. Noi am solicitat președintelui și Guvernului anumite măsuri care pot fi implementate în această perioadă și sperăm ca autoritățile statului român vor face toate demersurile necesare astfel încât aceste prevederi să nu-și producă efectul în timp", a conchis Silvia Tabușcă.